ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯-এর বিষয়ে সর্বশেষ তথ্য
নয়াদিল্লি, ১ জুলাই, ২০২০
এক শ্রেণীর সংবাদমাধ্যমে প্রকাশিত খবরে বলা হয়েছে বাইলেভেল পসিটিভ এয়ারওয়ে প্রেসার বা বাইপ্যাপ যুক্ত ভেন্টিলেটর কেন্দ্র সরবরাহ করছে না। দিল্লির জিএনসিটি সহ বিভিন্ন রাজ্য এবং কেন্দ্রশাসিত অঞ্চলকে স্বাস্থ্য ও পরিবারকল্যাণ মন্ত্রক ‘মেক ইন ইন্ডিয়া’ ভেন্টিলেটর সরবরাহ করেছে। এই ভেন্টিলেটরগুলি আইসিইউ-তে ব্যবহারের জন্য দেওয়া হয়েছে। মন্ত্রকের ডিরেক্টর জেনারেল হেলথ সার্ভিসের নেতৃত্বে গঠিত কারিগরি কমিটি কোভিড ভেন্টিলেটরের জন্য যেসব প্রযুক্তিগত নির্দেশিকা জারি করেছিল সেই অনুযায়ী এই ভেন্টিলেটরগুলি সংগ্রহ করে বিভিন্ন জায়গায় সরবরাহ করা হয়েছে।
বিইএল এবং এজিভিএ-র মত ভেন্টিলেটার౼যেগুলি রাজ্য এবং কেন্দ্রশাসিত অঞ্চলগুলিকে সরবরাহ করা হয়েছে, ওই কমিটির পরামর্শগুলি সেই ভেন্টিলেটরের ক্ষেত্রে যথাযথভাবে মানা হয়েছে। ভারতে তৈরি এই ভেন্টিলেটরে বাইপ্যাপ মড সহ অন্যান্য ব্যবস্থাপনা রয়েছে। সরবরাহের সময় ভেন্টিলেটরগুলির সঙ্গে ইউজার ম্যানুয়াল এবং ফিডব্যাকের একটি ফর্মও দেওয়া হয়েছে যার মাধ্যমে ব্যবহারকারীদের মতামত জানা যাবে।
(CG/CB/DM
প্রধানমন্ত্রীরদপ্তর
উপরাষ্ট্রপতির সঙ্গে প্রধানমন্ত্রীর সাক্ষাৎ
নতুনদিল্লী, ১২ই আগস্ট, ২০২২
প্রধানমন্ত্রী শ্রী নরেন্দ্র মোদী উপরাষ্ট্রপতি শ্রী জগদীপ ধনখড়ের সঙ্গে সাক্ষাৎ করেছেন।
এক ট্যুইট বার্তায় প্রধানমন্ত্রী বলেন,
“উপরাষ্ট্রপতি শ্রী জগদীপ ধনখড়ের সঙ্গে সাক্ষাৎ করলাম।“
PG/CB/
(
কেন্দ্রীয়মন্ত্রিসভা
দাদরা ও নগর হাভেলি এবং দমন ও দিউ-এর একত্রিকরণের পর পণ্য ও পরিষেবা কর, মূল্যযুক্ত কর ও উৎপাদন শুল্কের সংশোধন /বর্ধিত/রদের বিষয়ে কেন্দ্রীয় মন্ত্রিসভার অনুমোদন
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে নতুন দিল্লিতে আজ পণ্য ও পরিষেবা কর , মূল্যযুক্ত কর  এবং উৎপাদন শুল্কের সংশোধন/বর্ধিত/রদের বিষয়ে নিম্নলিখিত আইনগুলির অনুমোদন দেওয়া হয়েছে। মন্ত্রিসভার প্রস্তাব অনুযায়ী, দমনকে সদর কার্যালয় হিসেবে বিবেচনা করা হবে।
i. ২০১৭ সালের কেন্দ্রীয় পণ্য ও পরিষেবা কর আইন  সংশোধনের পর ২০২০-র কেন্দ্রীয় পণ্য ও পরিষেবা কর আইন  বিধি
ii. ২০১৭ সালের কেন্দ্রশাসিত অঞ্চল পণ্য ও পরিষেবা কর আইন  সংশোধনের পর ২০২০-র কেন্দ্রশাসিত অঞ্চল পণ্য ও পরিষেবা কর  বিধি
iii. ২০০৫ সালের দাদরা ও নগর হাভেলি মূল্যযুক্ত কর বিধি  সংশোধনের পর ২০২০-র দাদরা ও নগর হাভেলি এবং দমন ও দিউ মূল্যযুক্ত কর  বিধি
iv. ২০০৫ সালের দমন ও দিউ মূল্যযুক্ত কর বিধি  সংশোধনের পর ২০২০-র দাদরা ও নগর হাভেলি এবং দমন ও দিউ মূল্যযুক্ত কর  বিধি
v. ১৯৬৪ সালের গোয়া, দমন ও দিউ উৎপাদন শুল্ক আইন  সংশোধনের পর ২০২০-র দাদরা ও নগর হাভেলি এবং দমন ও দিউ উৎপাদন শুল্ক  বিধি
vi. ২০১২ সালের দাদরা ও নগর হাভেলি উৎপাদন শুল্ক আইন  রদ হয়ে ২০২০-র দাদরা ও নগর হাভেলি এবং দমন ও দিউ উৎপাদন শুল্ক  বিধি
vii. দাদরা ও নগর হাভেলি এবং দমন ও দিউ কেন্দ্রশাসিত অঞ্চলের সদর কার্যালয় হবে দমন।
এই সংশোধনীগুলির ফলে একটি কর কর্তৃপক্ষ, নাগরিকদের আরও ভালো পরিষেবা প্রদান এবং প্রশাসনিক দক্ষতা বৃদ্ধির মাধ্যমে ‘ন্যূনতম সরকারি হস্তক্ষেপ, সর্বাধিক সুপ্রশাসন’ নিশ্চিত করা হবে। এছাড়াও, জিএসটি, ভ্যাট এবং উৎপাদন শুল্ক সংক্রান্ত আইনে সমতা আসবে যার ফলে, এই কর এবং শুল্কগুলি সংগ্রহ আরও সহজতর হবে।
দাদরা ও নগর হাভেলি এবং দমন ও দিউ কেন্দ্রশাসিত অঞ্চলের প্রশাসন ‘ন্যূনতম সরকারি হস্তক্ষেপ, সর্বাধিক সুপ্রশাসন’-এর লক্ষ্যে সরকারি কোষাগারের অর্থ অপচয় বন্ধ হবে এবং কর কর্তৃপক্ষের দৈনন্দিন কাজে সমতা ও স্থায়িত্ব নিশ্চিত করবে। দাদরা ও নগর হাভেলি এবং দমন ও দিউ আগামী ২৬শে জানুয়ারি একত্রিকরণের পর দমন নতুন কেন্দ্রশাসিত অঞ্চলের সদর কার্যালয় হবে। এছাড়াও, পণ্য ও পরিষেবা কর, মূল্যযুক্ত কর এবং উৎপাদন শুল্ক সংক্রান্ত সংশোধনী/বর্ধিত/রদ কার্যকর হবে।
CG/CB/DM
(Visitor Counter : 90
অর্থমন্ত্রক
পরিষেবা খাতে জিডিপিতে ৫০ শতাংশের বেশি অবদান রয়েছে
সার্বিক পরিষেবা খাতে বৃদ্ধির হার ৮.২ শতাংশ আশা করা যায়
ইউনিকর্ন স্ট্যাটাস-২০২১- রেকর্ড পরিমাণ ৪৪ টি শিল্পোদ্যোগ সংস্থা পেয়েছে
নতুন দিল্লি, ৩১ জানুয়ারি, ২০২২
ভারতের পরিষেবা খাতে জিডিপিতে ৫০ শতাংশের বেশি অবদান রয়েছে। অর্থনৈতিক সমীক্ষা-২০২১-২২ আজ হাইলাইট করে কেন্দ্রীয় অর্থ ও কর্পোরেট বিষয়ক মন্ত্রী শ্রী মতী নির্মলা সীতারামন সংসদে তা পেশ করেছেন। এই সমীক্ষায় আরো উল্লেখ করা হয়েছে যে পরিষেবা খাতে একটি স্থিতিশীল অবস্থার সৃষ্টি হয়েছে।
সামগ্রিকভাবে পরিষেবা ক্ষেত্রে বছরের প্রথমার্ধে ১০.৮ শতাংশ বৃদ্ধি পেয়েছে বলে ওই সমীক্ষায় বলা হয়েছে।
সামগ্রিক পরিষেবা খাত বা জিভিএ ২০২১-২২ সালে ৮.২ শতাংশ বৃদ্ধি পাবে বলে আশা করা হচ্ছে। যদিও করোনার ওমিক্রণ ভেরিয়েন্ট কিছুটা অনিশ্চয়তার সৃষ্টি করেছে।
সার্ভিস ক্ষেত্রে সরাসরি বিদেশি বিনিয়োগ বা এফডিআই-
অর্থনৈতিক সমীক্ষায় উল্লেখ করা হয়েছে যে সার্ভিস ক্ষেত্রে ভারত হচ্ছে এফডিআই- প্রবাহের বৃহত্তম প্রাপক।
পরিষেবা ক্ষেত্রে বাণিজ্য-
অর্থনৈতিক সমীক্ষায় হাইলাইট করা হয়েছে যে বিশ্বব্যাপী পরিষেবা রপ্তানিতে ভারতের একটি প্রভাবশালী ভূমিকা ছিল। এটি ২০২০ সালে শীর্ষ দশটি পরিষেবা রপ্তানিকারক দেশের মধ্যে রয়েছে। বিশ্ববাণিজ্য পরিষেবা রপ্তানিতে ২০১৯ সালের ৩.৪ শতাংশ থেকে বেড়ে ২০২০ সালে ৪.১ শতাংশ হয়েছে। কোভিড-১৯ থাকা সত্ত্বেও পরিষেবার মোট রপ্তানির ক্ষেত্রে দ্বিগুণ বৃদ্ধি সহায়ক সফ্টওয়্যার ব্যবসা এবং পরিবহন পরিষেবার ক্ষেত্রে রপ্তানির পরিমাণ ২০২১-২২ সালে ২২.৮ শতাংশ বৃদ্ধি পেয়েছে।
সাব- সেক্টর অনুযায়ী কর্মদক্ষতা বৃদ্ধি-
ইনফরমেশন টেকনোলজি- বিজনেস প্রসেস মানেজমেন্ট সেক্টর থেকে শুরু করে শিল্পোদ্যোগ অথবা পর্যটন ক্ষেত্র, বন্দর ও জাহাজ পরিবহন এবং মহাকাশ ক্ষেত্রেও ভারতে তার অগ্রগতি বজায় রেখেছে।
অর্থনৈতিক সমীক্ষা গুরুত্ব দেওয়া হয়েছে যে, ১৯৬০-এর দশকে সূচনার পর থেকে ভারতীয় মহাকাশ যাত্রা ব্যাপকভাবে বৃদ্ধি পেয়েছে। দেশীয় মহাকাশ পরিবহন ব্যবস্থা, মহাকাশ সম্পদের বিভিন্ন প্রয়োজন মেটাতে উপগ্রহের ব্যবস্থা নিয়ে গঠিত মহাকাশ সম্পদসহ সমস্ত স্পেস সেক্টরের সক্ষমতা তৈরি করা হয়েছে। সমীক্ষায় আরও বলা হয়েছে যে, ২০২০ সালে মহাকাশে বিভিন্ন সংস্কার করা হয়েছে। এই সংস্কার গুলির মধ্যে রয়েছে নিউ স্পেস ইন্ডিয়া লিমিটেডের ক্ষমতায়ন। এছাড়া একটি স্বাধীন নোডাল এজেন্সি তৈরি করা হয়েছে, যেমন মহাকাশ বিভাগের অধীনে ইন্ডিয়ান ন্যাশনাল স্পেস প্রমোশন এন্ড অথোরাইজেশন সেন্টার। দেশে মহাকাশ জনিত কাজকর্মের আগাম আভাসের জন্য সুনির্দিষ্ট ব্যবস্থা প্রদান করা হয়েছে।
CG/SB
(
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ উত্তরপ্রদেশের মুখ্যমন্ত্রী
নয়াদিল্লি, ১৪ মার্চ, ২০২৩
উত্তর প্রদেশের মুখ্যমন্ত্রী শ্রী যোগী আদিত্যনাথ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে ট্যুইটে বলা হয়েছে;
“উত্তর প্রদেশের মুখ্যমন্ত্রী শ্রী @myogiadityana প্রধানমন্ত্রী @narendramodi-এর সঙ্গে সাক্ষাৎ করেছেন।
PG/PM/NS
(
পর্যটনমন্ত্রক
কেন্দ্রীয় পর্যটন মন্ত্রক 'দেখো আপন দেশ' ওয়েবিনার সিরিজের সপ্তম ওয়েবিনার পর্যায়ে ‘ফটোওয়াকিং-বারাণসী : একটি দৃশ্য মনোরঞ্জন, ঐতিহ্য, সংস্কৃতি ও খাদ্য’ শীর্ষক আলোচনার আয়োজন
নতুন দিল্লি, ২৩ এপ্রিল, ২০২০
বিশ্ব এখন অভূতপূর্ব সময়ের মধ্য দিয়ে যাচ্ছে এবং পর্যটন শিল্পের পাশাপাশি নিজেদের মনকেও উজ্জীবিত করা জরুরি হয়ে পড়েছে। ভারতের বিভিন্ন পর্যটন ও সাংস্কৃতিক স্থল এবং প্রাকৃতিক দৃশ্যকে তুলে ধরতে ভারত সরকারের পর্যটন মন্ত্রক, ‘দেখো আপনা দেশ’ সামগ্রিক থিমের আওতায় ধারাবাহিকভাবে ওয়েবিনার বা ওয়েব ভিত্তিক সেমিনারের আয়োজন করেছে। এই প্ল্যাটফর্মটি নিজেদের অঞ্চল বা শহরের ঐতিহ্য, সংস্কৃতি, এবং ইতিহাস সম্পর্কে কথা বলার জন্য বিশেষজ্ঞদের নিয়ে মত বিনিময়ের একটি মঞ্চ এবং তা দেখার জন্য প্রচুর পর্যটক উৎসাহের সঙ্গে এতে সংযুক্ত হচ্ছেন। এরই অঙ্গ হিসেবে, পর্যটন মন্ত্রক আজ 'দেখো আপন দেশ' ওয়েবিনার সিরিজের সপ্তম ওয়েবিনার পর্যায়ের ‘ফটোওয়াকিং বারাণসী: একটি দৃশ্য মনোরঞ্জন, ঐতিহ্য, সংস্কৃতি ও খাদ্য' শীর্ষক আলোচনার আয়োজন করে।
ওয়েবিনারটি সিটি এক্সপ্লোরার্স প্রাইভেট লিমিটেড নামে একটি দল যারা ‘বারাণসী হেরিটেজ ওয়াকস’ নিয়ে কাজ করে থাকে, তারাই এ দিন বারাণসীর বৈচিত্র্য, গূঢ় অর্থ, আধ্যাত্মিকতা, সাংস্কৃতিক বৈশিষ্ট্য, জীবনের অভিজ্ঞতা এবং ব্যক্তিগত স্মৃতির মতো বিষয় উপস্থাপন করেন। আলোচনায় উপস্থিত ছিলেন সিটি এক্সপ্লোরার্স প্রাইভেট লিমিটেডের প্রতিষ্ঠাতা তথা চিফ এক্সপ্লোরার্স ডঃ শচীন বনশাল, বারাণসীর কালচার ইনসাইডার শ্রাবণ চিনওয়াদওয়াকর এবং গাইড শ্রী শশাঙ্ক শর্মা।
গঙ্গার তীরে অবস্থিত বিশ্বের অন্যতম প্রাচীন এই শহরের প্রতিটি কোণে লুকিয়ে থাকা ঐতিহ্যগুলি জীবন্ত হয়ে ওঠে ওয়েবিনারে। একই সঙ্গে বারাণসীর প্রাচীন ইতিহাস,সাংস্কৃতিক ঐতিহ্য, পৌরানিক ঘটনা এবং সুস্বাদু রান্নার বিষয়ও ওঠে আসে আলোচনায়।
ওয়েবিনারে 'ওয়াকিং বারাণসী'র মাধ্যমে বারাণসী'র সুপ্রাচীন ঐতিহ্য, 'ঐশ্বরিক দেবত্ব'র মাধ্যমে ফুলের বাজার ও বিশ্বনাথ দর্শনের মধ্য দিয়ে দশাশ্বমেধ ঘাটে বিখ্যাত সন্ধ্যা আরতির এবং ‘প্রাচীন শহরের খাবার’এর মাধ্যমে কচুরি সব্জি থেকে লস্যি, বারাণসী পান,জলেবি-দহি-এর মতো খাবারের নানা পদ উঠে আসে।
ওয়েবিনারে অংশগ্রহণকারীদের কাছ থেকেও খুব ভাল প্রতিক্রিয়া পাওয়া যায়।বিদেশ থেকেও অনেকে এতে অংশগ্রহন করেন।
(CG/SS
রেলমন্ত্রক
সব ধরনের জিজ্ঞাসা, অভিযোগ, সহায়তার জন্য ট্রেন যাত্রার সময় সুসংহত রেল মদদ হেল্পলাইন নম্বর “১৩৯” ঘোষণা করল ভারতীয় রেল
নয়াদিল্লী, ৮ মার্চ, ২০২১
রেল ভ্রমণের সময় অভিযোগ এবং জিজ্ঞাসার জন্য একাধিক হেল্পলাইন নম্বর থাকার অসুবিধা দূর করতে ভারতীয় রেল সব রেলওয়ে হেল্পলাইনগুলিকে সুসংহত করে একটিমাত্র নম্বর ১৩৯  করল যাত্রার সময় অভিযোগ, ক্ষোভের দ্রুত উপশম করার জন্য। নতুন হেল্পলাইন নম্বর ১৩৯ কার্যকর হবে বর্তমানে চালু সবকটি হেল্পলাইন নম্বরের পরিবর্তে। ফলে যাত্রীদের মনে রাখার সুবিধা হবে একটি নম্বর এবং যাত্রার সময় তাদের প্রয়োজনে রেলের সঙ্গে যোগাযোগ করতে পারবেন।
গত বছর বিভিন্ন রেল অভিযোগ হেল্পলাইন বাতিল করা হয়েছিল। এবার হেল্পলাইন নম্বর ১৮২-ও ১.৪.২১ থেকে বাতিল করা হল এবং মিশিয়ে দেওয়া হল ১৩৯-এ।
১৩৯ হেল্পলাইন পাওয়া যাবে ১২টি ভাষায়। যাত্রীরা আইভিআরএস-এর  সুবিধাও নিতে পারেন অথবা সরাসরিচিহ্নটিতে টিপে কল সেন্টারের এক্সিকিউটিভের সঙ্গে যোগাযোগ করতে পারবেন। ১৩৯এ কল করতে স্মার্ট ফোন থাকা প্রয়োজন নেই। সব ধরনের মোবাইল ব্যবহারকারীদেরই তাতে সুবিধা হবে।
এটা মনে রাখতে হবে যে প্রতিদিন গড়ে ১৩৯ হেল্পলাইনে ৩ লক্ষ ৪৪ হাজার ৫১৩টি কল বা এসএমএস আসে।
১৩৯ হেল্পলাইন  -এর মেনুগুলি নিম্নরূপ
• নিরাপত্তা এবং চিকিৎসা সহায়তার জন্য যাত্রীকে ১ টিপতে হবে যা তৎক্ষণাৎ যোগাযোগ ঘটাবে কল সেন্টার এক্সিকিউটিভের সঙ্গে।
• কোনো কিছু জিজ্ঞাসার জন্য যাত্রীকে ২ টিপতে হবে। এরমধ্যে থাকবে পিএনআর স্টেটাস সংক্রান্ত তথ্য, ট্রেনের ছাড়া-পৌঁছনো, আসন, ভাড়া, টিকিট বুকিং, টিকিট বাতিল, ঘুম ভাঙানোর এলার্মের সুযোগ অথবা গন্তব্য আসার সময় সতর্ক করার সুবিধা, হুইল চেয়ার বুকিং, খাবার বুকিং-এর ব্যবস্থা।
• সাধারণ অভিযোগের জন্য যাত্রীদের ৪ টিপতে হবে।
• ভিজিলেন্স সংক্রান্ত অভিযোগের জন্য যাত্রীদের ৫ টিপতে হবে।
• পার্সেল এবং মাল সংক্রান্ত জিজ্ঞাসার জন্য যাত্রীদের ৬ টিপতে হবে।
• আইআরসিটিসি চালিত ট্রেনের জিজ্ঞাসার জন্য যাত্রীদের ৭ টিপতে হবে।
• অভিযোগের নিষ্পত্তির বিষয়ে জানতে যাত্রীদের ৯ টিপতে হবে।
• কল সেন্টার এক্সিকিউটিভের সঙ্গে কথা বলতে যাত্রীদেরটিপতে হবে।
রেল মন্ত্রক যাত্রীদের তথ্য জানাতে এবং সচেতন করতে #ওয়ান রেল ওয়ান হেল্পলাইন সামাজিক মাধ্যমে অভিযান শুরু করেছে।
প্রধানমন্ত্রীরদপ্তর
নববর্ষে প্রধানমন্ত্রীর দূরভাষিক আলাপচারিতা
নয়াদিল্লি, ১ জানুয়ারি, ২০২০
ইংরাজি নববর্ষ উপলক্ষে প্রধানমন্ত্রী শ্রী নরেন্দ্র মোদী ভুটানের ড্রুক গ্যালপো মিঃ জিগমে খেসর নামগিয়াল ওয়াংচুক এবং প্রধানমন্ত্রী মিঃ লোনছেন  লোটে শেরিং, শ্রীলঙ্কার রাষ্ট্রপতি মিঃ গোটাবায়া রাজাপাকসা এবং প্রধানমন্ত্রী মিঃ মাহিন্দা রাজাপাকসা, মালদ্বীপের রাষ্ট্রপতি মিঃ ইব্রাহিম মোহামেদ সোলিহ, বাংলাদেশের প্রধানমন্ত্রী শেখ হাসিনা এবং নেপালের প্রধানমন্ত্রী শ্রী কে পি শর্মা অলি-র সঙ্গে দূরাভাষিক আলাপচারিতা করেছেন।
প্রধানমন্ত্রী নতুন বছর উপলক্ষে এই সমস্ত নেতাদের তাঁর এবং দেশবাসীর পক্ষ থেকে শুভেচ্ছা ও অভিনন্দন জানিয়েছেন। তিনি ভারতের ‘প্রতিবেশীই প্রথম’ নীতির প্রতি অঙ্গীকারের কথা পুনরায় ব্যক্ত করেন এবং ভারতের সব বন্ধু ও এই অঞ্চলের অংশীদারদের শান্তি, সুরক্ষা, সমৃদ্ধি ও প্রগতি কামনা করেন।
ভুটানের রাজার সঙ্গে আলাপচারিতায় প্রধানমন্ত্রী গত বছর ভারত ও ভুটানের বিশেষ সম্পর্ক আরও মজবুত হওয়ার ক্ষেত্রে গুরুত্বপূর্ণ সাফল্যগুলির উল্লেখ করেন। প্রধানমন্ত্রী তাঁর সর্বশেষ ভুটান সফরের কথা উল্লেখ করে বলেন, সে দেশের মানুষের যে ভালোবাসা তিনি পেয়েছেন তা চিরস্মরণীয় হয়ে থাকবে। দু’দেশের যুব সম্প্রদায়ের মধ্যে যোগাযোগ বৃদ্ধির ওপরও গুরুত্ব আরোপ করেন প্রধানমন্ত্রী। তিনি এও জানান, ভুটানের রাজার আসন্ন ভারত সফরের জন্য তিনি অধীর আগ্রহে অপেক্ষা করছেন।
শ্রীলঙ্কার রাষ্ট্রপতি মিঃ গোটাবায়া রাজাপাকসা প্রধানমন্ত্রীর শুভেচ্ছা গ্রহণের পর তাঁকে শুভেচ্ছা জানান। ২০২০ সালে দুই দেশের মধ্যে বন্ধুত্বপূর্ণ সম্পর্ক আরও দৃঢ় হওয়ার বিষয়ে তিনি প্রত্যয় ব্যক্ত করেন। এই লক্ষ্যে উভয় নেতা একযোগে কাজ করার অঙ্গীকার গ্রহণ করেন।
শ্রীলঙ্কার প্রধানমন্ত্রী মিঃ মাহিন্দা রাজাপাকসার সঙ্গে আলাপচারিতায় প্রধানমন্ত্রী শ্রীলঙ্কার সঙ্গে ভারতের সম্পর্ক আরও নিবিড় করার লক্ষ্যে তাঁর প্রতিশ্রুতির কথা পুনর্ব্যক্ত করেন। উভয় দেশের সম্পর্ক উন্নয়নের ক্ষেত্রে প্রধানমন্ত্রী রাজাপাকসা তাঁর আন্তরিক ইচ্ছার কথা জানান।
মালদ্বীপের রাষ্ট্রপতিকে শ্রী মোদী শুভেচ্ছা জানিয়ে এবং মালদ্বীপের উন্নয়নের প্রয়াসে সে দেশের মানুষের সাফল্য প্রার্থনা করেন। রাষ্ট্রপতি সোলিহ-ও প্রধানমন্ত্রীকে শুভেচ্ছা জানান। ভারতের সঙ্গে দ্বিপাক্ষিক সহযোগিতা আরও বৃদ্ধি করার লক্ষ্যে নতুন নতুন ক্ষেত্রে একযোগে কাজ করা এবং দু’দেশের সম্পর্ককে আরও মজবুত করার ওপর দুই রাষ্ট্রনেতাই জোর দেন।
বাংলাদেশের প্রধানমন্ত্রী শেখ হাসিনার সঙ্গে কথাপ্রসঙ্গে শ্রী মোদী আগামী তিন বছরের জন্য আওয়ামি লিগের সভাপতি হিসেবে পুনর্নিবাচিত হওয়ায় শ্রীমতী হাসিনাকে শুভেচ্ছা জানান। ভারতে নিযুক্ত বাংলাদেশের প্রাক্তন হাইকমিশনার সৈয়দ মুয়াজ্জেম আলির অকাল প্রয়াণে প্রধানমন্ত্রী শোক ব্যক্ত করেন। ২০১৯ সালে ভারত-বাংলাদেশের সম্পর্কের অগ্রগতির বিষয়টি প্রধানমন্ত্রী উল্লেখ করেন। বঙ্গবন্ধুর জন্ম শতবার্ষিকী এবং বাংলাদেশের মুক্তিযুদ্ধ ও দু’দেশের কূটনৈতিক সম্পর্কের সুবর্ণ জয়ন্তী উপলক্ষে এই সম্পর্ক আরও এগিয়ে যাবে বলে তিনি আশা প্রকাশ করেন যা তাঁর সরকারের অগ্রাধিকারের তালিকায় রয়েছে।
নেপালের প্রধানমন্ত্রী অলির সঙ্গে আলাপচারিতায় প্রধানমন্ত্রী ২০১৯ সালে ভারত-নেপাল সম্পর্কের উন্নয়নে সন্তোষ ব্যক্ত করেন। ভারতের মোতিহারি ও নেপালের আমলেখগঞ্জের মধ্যে পেট্রোপণ্যের পাইপলাইনের কাজ রেকর্ড সময়ে শেষ হওয়া সহ বিভিন্ন প্রকল্প নির্দিষ্ট সময় সম্পূর্ণ হওয়ার বিষয়টিতে প্রধানমন্ত্রী সন্তোষ প্রকাশ করেন। উভয় নেতৃবৃন্দ বিরাটনগরে সুসংহত চেক পোস্ট এবং আবাসন পুনর্গঠন প্রকল্প শীঘ্রই ভিডিও কনফারেন্সের মাধ্যমে উদ্বোধনের ক্ষেত্রে সহমত পোষণ করেন।
SSS/CB/DM
(Visitor Counter : 97
কেন্দ্রীয়লোকসেবাআয়োগ
সিভিল সার্ভিসেস  পরীক্ষা, ২০১৮-র ফলাফল
নয়াদিল্লি, ১৬ জুলাই, ২০১৮
সিভিল সার্ভিসেস  পরীক্ষা, ২০১৮-র ফলাফলের ভিত্তিতে যে সমস্ত পরীক্ষার্থী সিভিল সার্ভিসেস  পরীক্ষা, ২০১৮-র জন্য যোগ্যতা অর্জন করেছেন, তাদের রোল নম্বর ইউপিএসসি-র ওয়েবসাইটে  দেওয়া হয়েছে। উল্লেখ করা যেতে পারে, গত ৬ জুন সিভিল সার্ভিসেস  পরীক্ষা, ২০১৮ নেওয়া হয়েছিল। যোগ্যতা অর্জনকারি সমস্ত প্রার্থীকে অনলাইনে ডিএএফ  ফর্ম পূরণ করে তা জমা দেওয়ার জন্য অনুরোধ করা হচ্ছে। এই ফর্মপূরণ না করলে সিভিল সার্ভিসেস মেইন পরীক্ষায় বসা যাবে না। মেইন পরীক্ষা আগামী ২৮ সেপ্টেম্বর অনুষ্ঠিত হবে। ডিএএফ  ফর্ম কমিশনের ওয়েবসাইটে ২৩ জুলাই থেকে ৬ আগস্ট সন্ধ্যে ৬টা পর্যন্ত দেওয়া থাকবে। অনলাইনে এই ফর্ম কিভাবে পূরণ করতে হবে, তা কমিশনের ওয়েবসাইটে যথাসময়ে দেওয়া হবে। অবশ্য, অনলাইনে ডিএএফ ফর্মপূরণ করার আগে যোগ্যতা অর্জনকারি প্রার্থীদের ওয়েবসাইটের সংশ্লিষ্ট পেজে নাম নথীভুক্ত করতে হবে।
সির্ভিল সার্ভিসেস মেইন পরীক্ষার তিন সপ্তাহ আগে কমিশনের ওয়েবসাইটে যোগ্য প্রার্থীদের ই-অ্যাডমিট কার্ড আপলোড করা হবে। ডিএএফ ফর্ম জমা করার পর সেখানে যে কোনও পরিবর্তন বা সংশোধনের জন্য কমিশনের টেলিফোন নম্বরে সাপ্তাহিক কাজের দিন বেলা ১০টা থেকে বিকেল ৫টা পর্যন্ত যোগাযোগ করা যেতে পারে। টেলিফোন নম্বরগুলি হল- ০১১-২৩৩৮-৫২৭১, ০১১-২৩০৯-৮৫৪৩ এবং ০১১-২৩৩৮-১১২৫।
CG/BD/NS/…
(Visitor Counter : 68
প্রধানমন্ত্রীরদপ্তর
প্রধানমন্ত্রী নেপালের প্রধানমন্ত্রীর প্রশংসা করেছেন
নতুন দিল্লি, ২০ মার্চ ২০২০
প্রধানমন্ত্রী নরেন্দ্র মোদী কোভিড-১৯ আপদকালীন তহবিলে সাহায্যের ঘোষণার জন্য নেপালের প্রধানমন্ত্রী শ্রী কেপি শর্মা ওলি কে ধন্যবাদ জানিয়েছেন।
এক টুইট বার্তায় প্রধানমন্ত্রী বলেছেন, “কোভিড-১৯ আপদকালীন তহবিলে নেপালের প্রধানমন্ত্রী শ্রী কেপি শর্মা ওলি-র ১০ কোটি নেপালি টাকার সাহায্যের ঘোষণা যথেষ্ট প্রশংসনীয়। এতে বিশ্বব্যাপী এই মহামারীর বিরুদ্ধে সার্ক দেশগুলির সম্মিলিত লড়াইয়ে শ্রী ওলির প্রতিশ্রুতি ও সমর্থন প্রতিফলিত হয়েছে।”
(CG/TG
পর্যটনমন্ত্রক
‘পর্যটন পর্ব ২০১৯’ উদযাপনের প্রথম সপ্তাহে দেশ জুড়ে বর্ণময় অনুষ্ঠান ও কর্মসূচি
নয়াদিল্লি, ১৪ অক্টোবর, ২০১৯
কেন্দ্রীয় পর্যটন মন্ত্রক ২ – ১৩ই অক্টোবর দেশ জুড়ে ‘পর্যটন পর্ব ২০১৯’ উদযাপন করছে। এই উৎসবের প্রথম সপ্তাহে জাতীয় রাজধানী নতুন দিল্লির রাজপথে গত ২ – ৬ই অক্টোবর বিশেষ কর্মসূচির আয়োজন করা হয়। এই কর্মসূচিতে দেশের বিভিন্ন জায়গা থেকে আগত কলাকুশলীরা নৃত্য, সঙ্গীত ও সাংস্কৃতিক অনুষ্ঠান মঞ্চস্থ করেন। মহাত্মা গান্ধীর সার্ধশত জন্মবার্ষিকী উপলক্ষে এবারের পর্যটন পর্ব উৎসর্গ করা হয়েছে।
এই অনুষ্ঠানে ভারতীয়দের নিজের দেশ ঘুরে দেখার জন্য উৎসাহিত করতে ‘দেখো আপনা দেশ’ কর্মসূচি গ্রহণ করা হয়। এই কর্মসূচির আওতায় বিভিন্ন ধরনের আলোকচিত্র প্রদর্শনীর ব্যবস্থা রয়েছে। সোস্যাল মিডিয়ায় পর্যটন সংক্রান্ত প্রশ্নোত্তর, নিবন্ধ ও অঙ্কন প্রতিযোগিতার আয়োজন করা হয়েছে। MyGov ওয়েবসাইয়ের মাধ্যমে সাধারণ মানুষ এ ধরনের কর্মসূচিতে অংশগ্রহন করতে পারেন। পর্যটনের সঙ্গে যুক্ত বিভিন্ন সমস্যার সমাধানে সংশ্লিষ্ট সকল পক্ষকে নিয়ে মতবিনিময়সভা ও কর্মশিবিরের আয়োজন করা হচ্ছে। সকলের জন্য পর্যটন কর্মসূচিতে সমস্ত রাজ্যের পর্যটন সংক্রান্ত অনুষ্ঠানের আয়োজন করা হয়েছে। এ ধরনের অনুষ্ঠানগুলিতে সংশ্লিষ্ট রাজ্যগুলি নৃত্য ও সঙ্গীত, পর্যটন প্রদর্শনী, সাংস্কৃতিক অনুষ্ঠান, হস্তশিল্প প্রভৃতির আয়োজন করা হয়েছে।
ইন্ডিয়া ট্যুরজম কার্যালয়ে পর্যটন পর্ব উদযাপনের প্রথম সপ্তাহে দেশের উত্তর, দক্ষিণ, পশ্চিম, পূর্ব ও উত্তর-পূর্বে একাধিক কর্মসূচির আয়োজন করেছে। সপ্তাহ জুড়ে এই কর্মসূচি উদযাপনের অঙ্গ হিসাবে কলকাতায় সংশ্লিষ্ট সকল পক্ষকে নিয়ে প্লাস্টিক মুক্ত পর্যটন সংক্রান্ত কর্মশিবিরেরও আয়োজন করা হয়। এছাড়াও, উত্তর-পূর্বের ইম্ফলে কাঙ্গলা ফোর্টে বৃক্ষরোপণ কর্মসূচি এবং ঐতিহ্যমণ্ডিত স্থানগুলির ব্যাপারে সচেতনতা বৃদ্ধির লক্ষ্যে পদযাত্রার আয়োজন করা হয়। গ্যাংটন থেকে নাথুলা গিরিখাত পর্যন্ত এই মোটর সাইকেল র্যালির আয়োজন করা হয়।
CG/BD/SB
(Visitor Counter : 45
প্রধানমন্ত্রীরদপ্তর
প্রধানমন্ত্রী ১৭ই মে ট্রাইয়ের রৌপ্য জয়ন্তী অনুষ্ঠানে বক্তব্য রাখবেন
প্রধানমন্ত্রী 5G টেস্ট বেড ব্যবস্থাপনার সূচনা করবেন, যার মাধ্যমে ভারতীয় শিল্প সংস্থা আর স্টার্টআপসগুলির 5G ও অত্যাধুনিক প্রযুক্তির সাহায্যে উৎপাদিত পণ্য সামগ্রী, প্রোটোটাইপ, সমাধান, অ্যাল্গোরিদমের যথার্থতা প্রমাণের জন্য সহায়তা করা হবে
নতুনদিল্লি, ১৬ই মে, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৭ই মে বেলা ১১টায় টেলিকম রেগুলেটারি অথরিটি অফ ইন্ডিয়া -এর রৌপ্য জয়ন্তী উপলক্ষ্যে আয়োজিত অনুষ্ঠানে বক্তব্য রাখবেন। প্রধানমন্ত্রী এই উপলক্ষ্যে একটি স্মারক ডাকটিকিট প্রকাশ করবেন।
এই অনুষ্ঠানে প্রধানমন্ত্রী 5G টেস্ট বেডের সূচনা করবেন। আইআইটি ম্যাড্রাসের নেতৃত্বে বিভিন্ন প্রতিষ্ঠানের যৌথ উদ্যোগে 5G টেস্ট বেড তৈরি করা হয়েছে। এই কর্মসূচীতে দিল্লি, হায়দ্রাবাদ, বোম্বে ও কানপুর আইআইটি, আইআইএসসি ব্যাঙ্গালোর, সোসাইটি ফর অ্যাপ্লয়াড মাইক্রোওয়েভ ইলেকট্রনিক্স ইঞ্জিনিয়ারিং অ্যান্ড রিসার্চ  এবং সেন্টার অফ এক্সেলেন্স ইন ওয়ারলেস টেকনোলজি ও ছিল। ২২০ কোটি টাকারও বেশী অর্থ ব্যয়ে এই প্রকল্প তৈরি হয়েছে। 5G টেস্ট বেড ব্যবস্থাপনার মাধ্যমে ভারতীয় শিল্প সংস্থা আর স্টার্টআপসগুলির 5G ও অত্যাধুনিক প্রযুক্তির সাহায্যে উৎপাদিত পণ্য সামগ্রী, প্রোটোটাইপ, সমাধান, অ্যাল্গোরিদমের যথার্থতা প্রমাণের জন্য সহায়তা করা হবে।
১৯৯৭ সালের ভারতের টেলিকম নিয়ন্ত্রণকারী কতৃপক্ষ আইনের মাধ্যমে ওই বছর ট্রাই গড়ে তোলা হয়।
CG/CB/
(
প্রধানমন্ত্রীরদপ্তর
দিল্লিতে মর্মান্তিক অগ্নিকাণ্ডে প্রাণহানির ঘটনায় শোকপ্রকাশ করলেন প্রধানমন্ত্রী
প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা
নতুন দিল্লি, ১৩ মে, ২০২২
(প্রধানমন্ত্রী শ্রী নরেন্দ্র মোদী দিল্লিতে মর্মান্তিক অগ্নিকাণ্ডে প্রাণহানির ঘটনায় গভীর শোকপ্রকাশ করেছেন।
প্রধানমন্ত্রীর জাতীয় ত্রাণ তহবিল থেকে দিল্লির অগ্নিকাণ্ডে যাঁরা প্রাণ হারিয়েছেন, তাঁদের নিকটাত্মীয়দের ২ লক্ষ টাকা করে এবং আহতদের ৫০ হাজার টাকা করে অর্থ সাহায্যের ঘোষণা করেছেন প্রধানমন্ত্রী।
এক ট্যুইট বার্তায় প্রধানমন্ত্রী বলেছেন;
“দিল্লির মর্মান্তিক অগ্নিকাণ্ডে প্রাণহানির ঘটনায় অত্যন্ত মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি।”
প্রধানমন্ত্রীর সচিবালয় থেকে এক ট্যুইট বার্তায় জানানো হয়েছে;
“দিল্লির অগ্নিকাণ্ডে যাঁরা প্রাণ হারিয়েছেন তাঁদের নিকটাত্মীয়দের প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে অর্থ সাহায্য দেওয়া হবে। আহতদের দেওয়া হবে ৫০ হাজার টাকা করে : পিএম@নরেন্দ্রমোদী”
CG/SD/SKD/
কয়লামন্ত্রক
কোল ইন্ডিয়া লিমিটেড বিদ্যুৎ উৎপাদন ক্ষেত্র অথবা বিদ্যুৎ উৎপাদনের সঙ্গে যুক্ত নয় এমন সব গ্রাহকদের জন্যই ইউজেনস লেটার অফ ক্রেডিটের সুবিধা দেবে
নতুন দিল্লি, ৯ এপ্রিল ,২০২০
কোল ইন্ডিয়া লিমিটেড  বিদ্যুৎ উৎপাদনের সঙ্গে যুক্ত রয়েছে এমন গ্রাহকদের ৮০% কয়লা সরবরাহ করেছে এবং চলতি ২০২০-২১ অর্থবর্ষে বিদ্যুৎ উৎপাদন ক্ষেত্রে ৫৫০ মিলিয়ন টন কয়লা সরবরাহ করা হবে বলে জানিয়েছে। বিদ্যুৎ উৎপাদন ক্ষেত্রের সঙ্গে যুক্ত এমন গ্রাহকদের ছাড় দিতে এবং নগদ অর্থের যোগান বাড়াতে কোল ইন্ডিয়া লিমিটেড জ্বালানী সরবরাহ চুক্তি অনুযায়ী বিদ্যুৎ উৎপাদন ক্ষেত্রের গ্রাহকদের অগ্রিম অর্থের বিনিময়ে কয়লা সরবরাহের জন্য একটি নির্দিষ্ট সময়ের মধ্যে প্রদানকারী ঋণ পত্র প্রদানের সুবিধা বা ইউজেনস লেটার অফ ক্রেডিটের সুবিধা দিচ্ছে। এর ফলে বিদ্যুৎ উৎপাদনকারী সংস্থাগুলির হাতে মূলধনের পরিমাণ উল্লেখযোগ্যভাবে বৃদ্ধি পাবে।
সিআইএল চলতি বছরের এপ্রিল থেকে বিদ্যুৎ উৎপাদনের সঙ্গে যুক্ত নয় এমন গ্রাহকদেরকেও একই সুবিধা দেবে। এর ফলে বাজারে অর্থের যোগান বৃদ্ধির পাশাপাশি কয়লার গ্রাহকরাও স্বস্তি পাবেন।
(CG/SS
অর্থমন্ত্রক
২০২০-২১ অর্থবর্ষে পিএমএমওয়াই-এর জন্য নির্ধারিত ৩ লক্ষ ৫০ হাজার কোটি টাকার মধ্যে ৩ লক্ষ ২২ হাজার কোটি টাকা বরাদ্দ করা হয়েছে
নয়াদিল্লি, ৮ ফেব্রুয়ারি, ২০২২
প্রধানমন্ত্রী মুদ্রা যোজনা –এর আওতায় কেন্দ্র ১৫০টি ঋণ প্রদানকারী প্রতিষ্ঠান বা মেম্বার লেন্ডিং ইনস্টিটিউশনস -কে প্রয়োজনীয় অর্থ বরাদ্দ করেছে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন অর্থ প্রতিমন্ত্রী ডঃ ভাগবৎ কিষাণরাও কারাড়।
বিভিন্ন রাজ্যে এমএলআই-গুলি সম্ভাবনাময় প্রতিষ্ঠানকে প্রয়োজনীয় অর্থের যোগান দিয়ে থাকে। ২০২০-২১ অর্থবর্ষে এমএলআই-গুলির জন্য যে অর্থ বরাদ্দ করা হয়েছে সেটি দেখতে হল নিচের লিঙ্কে ক্লিক করুন -
পিএমএমওয়াই-এর জন্য নির্ধারিত অর্থের বিষয়ে এক প্রশ্নের জবাবে মন্ত্রী জানান, ২০২০-২১ অর্থবর্ষে কোভিড মহামারীর কারণে এই প্রকল্পের নির্ধারিত অর্থ বন্টিত না হলেও অন্যান্য বছরে তা নির্ধারিত লক্ষ্যমাত্রা পূরণ করে। ২০২০-২১ অর্থবর্ষে ৩ লক্ষ ২২ হাজার কোটি টাকা বরাদ্দ করা হয়েছে। এই সময়কালে ৩ লক্ষ ৫০ হাজার কোটি টাকা ব্যয় করার পরিকল্পনা ছিল।
এই প্রকল্পে এমএলআই-গুলি বিভিন্ন প্রতিষ্ঠানকে সর্বোচ্চ ১০ লক্ষ টাকা দিয়েছে। এর ফলে, উৎপাদন শিল্প, পরিষেবা এবং কৃষি সংক্রান্ত বিভিন্ন উদ্যোগক ১০ লক্ষ টাকা করে ঋণ পেয়েছে। ‘মুদ্রা’ পোর্টালে এমএলআই-গুলির সমস্ত তথ্য দেওয়া আছে। মন্ত্রী জানান, ২০২১-এর ৩১ ডিসেম্বর পর্যন্ত প্রাপ্ত তথ্য অনুযায়ী, ৩২ কোটি ৫৩ লক্ষ ঋণ প্রস্তাব অনুমোদন করা হয়েছে। এর জন্য ব্যয় হবে ১৭ লক্ষ ৩২ হাজার কোটি টাকা। শ্রী কারাড় জানান, এই প্রকল্প বাস্তবায়নে বিভিন্ন পদক্ষেপ নেওয়া হয়েছে। এগুলি হল :
 ‘পিএসবি লোন ইন ৫৯ মিনিটস’ এবং ‘উদ্যমমিত্র’ পোর্টালের মাধ্যমে অনলাইনে আবেদনপত্র জমা দেওয়ার ব্যবস্থা করা হয়েছে।
 পিএমএমওয়াই-এর আওতায় কিছু রাষ্ট্রায়ত্ত ব্যাঙ্ক ডিজিটাল পদ্ধতিতে স্বয়ংক্রিয়ভাবে লেনদেনের ব্যবস্থা করেছে।
 রাষ্ট্রায়ত্ত ব্যাঙ্কগুলি এবং ‘মুদ্রা লিমিটেড’ এই প্রকল্পের জন্য নিবিড় প্রচার চালাচ্ছে। এই প্রকল্পের বিষয়ে তথ্যগুলি যাতে আরও বেশি করে মানুষ দেখতে পারেন সে ব্যবস্থা করা হয়েছে।
 আবেদনপত্রের মধ্যে জটিলতা কমিয়ে সেটিকে আরও সহজ করা হয়েছে।
 রাষ্ট্রায়ত্ত ব্যাঙ্কগুলিতে ‘মুদ্রা নোডাল অফিসার’ মনোনীত করা হয়েছে।
 পিএমএমওয়াই-এর জন্য রাষ্ট্রায়ত্ত ব্যাঙ্কগুলির কাজের বিষয়ে নিয়মিত নজরদারি চালানো হয়।
রিজার্ভ ব্যাঙ্কের ২০১৫-১৬ সময়কালে ২০১৫-র পয়লা জুলাই যে বিজ্ঞপ্তি প্রকাশিত হয়েছে সেখানে ২৫ নং অনুচ্ছেদে গ্রাহকদের বিভিন্ন বিষয়ে প্রাপ্ত তথ্য যাতে কেউ না জানতে পারেন, তার জন্য প্রয়োজনীয় ব্যবস্থা করা হয়েছে। ব্যাঙ্ক এবং গ্রাহকদের মধ্যে এক্ষেত্রে সচেতনতা গড়ে তোলা হচ্ছে। যে কোনও পরিস্থিতিতে তৃতীয় পক্ষের কাছে এ সংক্রান্ত কোনও তথ্য যাতে না পৌছায় তা নিশ্চিত করা হয়।
CG/CB/DM/
(Visitor Counter : 127
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৪ কোটি ১২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৪৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ মার্চ, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ১২ লক্ষ ৮৫ হাজার ৫৫৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৪৫ লক্ষ ৪১ হাজার ১৬টি টিকার ডোজ হাতে রয়েছে।
CG/SS/SB
(Visitor Counter : 84